Jāzeps Šņepsts
Jāzeps Šņepsts (dzimis 1960. gada 20. martā Preiļu rajona Aizkalnē) ir Latvijas uzņēmējs un politiķis. Bijis Tautas partijas biedrs, ievēlēts 7. Saeimā, kur strādājis Aizsardzības un iekšlietu komisijā. No 2001. līdz 2003. gadam bija Preiļu novada domes prieksēdētājs, ievēlēts no šīs pašas partijas. Valdes priekšsēdētājs uzņēmumā „Preiļu siers” (1995.—1998. un no 2003. gada). Preiļu novada Goda pilsonis (kopš 2012. gada). Aizraujas ar medībām. Kļuva pazīstams medijos 2024. gadā ar nomedīta baltā degunradža fotogrāfiju, kura satrauca dzīvnieku aizstāvjus un izsauca bažas par malumedniecību. Tomēr noskaidrojās, ka degunradzis nomedīts legāli. Saņēmis starptautiskus apbalvojumus par nomedītiem pārnadžiem (Ovis World Slam un Capra World Slam), kuras piešķir medību un dabas aizsardzības organizācija Grand Slam Club/Ovis (GSCO). Meita Sabīne Šņepste strādā Daugavpils pašvaldībā, kopš 2020. gada ir Domes izpilddirektore. Bijusi kandidāte 14. Saeimā no partijas "Latvija pirmajā vietā". Bijusi valdes locekle a/s "Krāslavas piens" un padomes locekle "Preiļu siers", no 2018. gada "Krāslavas piena" padomes priekšsēdētāja.